Pragtig, skoon en netjies. Alles wat mens nodig het. Heerlik gesit op die stoep. Stap af met die pad tot by die strand. Van die stoep af het mens 'n mooi see-uitsig. Mens sien die branders spat en tot op die horison. Slaap met die klank van die see in jou ore.
Hierdie verblyf was perfek om ons batterye te kom herlaai na so 'n rowwe jaar. Dit het alles wat jy nodig het vir die perfekte, rustige naweek by die see. Marion die gasvrou was baie oulik. Ons het dit baie geniet en sal beslis weer gaan.
Dis baie netjies en modern. Alles wat jy nodig het is daar. Volledig toegerus en nog vele meer wat jy nie sommer by 'n ander plekkie sal kry nie. Jy kan net jou klere vat. Perfekte plek vir 'n paartjie. Rustig, lekker atmosfeer, see-uitsig, privaat, woorde kan nie eers dit beskryf nie. Bespreek en gaan kyk self. Jy sal nie spyt wees nie. Ek beveel dit aan vir enige paartjie! Ons sal gou weer gaan. Marion, baie dankie vir jou gasvryheid. Jy is 'n stunning mens, het ons welkom laat voel. Dankie vir alles!
Ons sal weer daar bly. Indien jy gaan: neem in ag dat dit klein is nie nie geskik vir gaste onthaal nie.
Ek en my vrou het besluit om weg te breek vir 'n klompie dae vir 'n werkverwante taak waarop ek wou fokus. Chez Jemes was ideaal vir hierdie doel. Die eenheid is smaakvol ingerig, het alles gebied wat ons nodig gehad het en is in 'n pragtige en rustige omgewing geleë. Ons sal beslis weer gaan!
Ons het breuk van ons besige lewens nodig gehad en het ons 6de jaar saam gevier. Dit was die ideale blyplek om dit te doen! Stap af see toe, braai op die stoep, of ontspan net lekker met 'n boek. Marion was ook baie vriendelik en behulpsaam en gee mens baie privaatheid. Sy het selfs vir ons 'n bottel vonkelwyn uitgesit vir die geleentheid! Die woonstel was baie netjies en goed uitgerus. Ek beveel dit definitief aan vir ander wat waarde vir geld soek.
'n Netjiese, privaat, snoesige plekkie waar jy rus vir jou siel kry. Gaan stap langs die see of sit op die dek en luister na die water se geruis soos die golwe breek op die sand en teen die rotse! Jy hoor die voëltjies se gekwetter, en daar is selfs 'n volstruis wat nou en dan verby wei. Dis 'n rustige wegbreekplek met 'n Kwikspar naby genoeg om aan te vul wat jy vergeet het.